
ΤΕΥΧΟΣ ΔΕΥΤΕΡΟ 


Αρ 


. Φύλλου 91 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός για την εκτέλεση ναυλωμένων πτή¬ 
σεων οργανωμένης ομαδικής περιήγησης προς 
Ελλάδα από μη κοινοτικές αεροπορικές εταιρείες. 

2 Κανονισμός για την εκτέλεση πτήσεων με αερο¬ 
σκάφη χωρητικότητας έως 19 θέσεων προς Ελλά¬ 
δα από μη κοινοτικούς αερομεταφορείς. 

3 Καθιέρωση με αμοιβή απογευματινής εργασίας, 
πέραν από τις ώρες υποχρεωτικής απασχόλησης 
στη Δ/νση Τεχνικών Έργων της Π.Ε Λακωνίας για 
το α' και β' εξάμηνο έτους 2019. 

4 Συμπλήρωση της υπ' αριθμ. πρωτ: 29909/ 
14.12.2018 απόφασης, σχετικά με την καθιέρω¬ 
ση απογευματινής υπερωριακής εργασίας και 
εργασίας κατά τις Κυριακές και εξαιρέσιμες, καθ' 
υπέρβαση του υποχρεωτικού ωραρίου, καθώς και 
εργασίας κατά τις νυκτερινές ώρες προς συμπλή¬ 
ρωση της υποχρεωτικής εβδομαδιαίας εργασίας, 
για το προσωπικό με σχέση εργασίας Δημοσίου 
Δικαίου και Ιδιωτικού Δικαίου Αορίστου Χρόνου, 
καθώς και το με σχέση εργασίας ιδιωτικού δικαί¬ 
ου ορισμένου χρόνου, προσωπικό του Δήμου Γα¬ 
λατσίου για το Α' εξάμηνο έτους 2019. 


ΑΠΟΦΑΣΕΙΣ 

Αριθμ. Δ1/Α/35147/64 36 (1) 

Κανονισμός για την εκτέλεση ναυλωμένων πτή¬ 
σεων οργανωμένης ομαδικής περιήγησης προς 
Ελλάδα από μη κοινοτικές αεροπορικές εται¬ 
ρείες. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 
Έχοντας υπόψη: 

1 .Τις διατάξειςτου ν.δ. 714/1970 (ΦΕΚΑ' 238/7.11.1970) 
«περί ιδρύσεως ΔΕΜ παρά τω Υπουργείω Συγκοινωνι¬ 
ών και Οργανώσεως ΥΠΑ», και ειδικότερα του άρθρου 
24 παρ. 1 αυτού, όπως αντικαταστάθηκε με την παρ. 3 


του Δέκατου Τρίτου άρθρου του ν. 3082/2002 (ΦΕΚ Α' 
316/16.12.2002). 

2. Τις διατάξειςτου ν. 4427/2016 (ΦΕΚΑ' 188/8.10.2016) 
περί «Σύστασης Αρχής Πολιτικής Αεροπορίας, Αναδιάρ¬ 
θρωσης της ΥΠΑ και άλλες διατάξεις» όπως ισχύει. 

3. Τις διατάξεις των π.δ. 84 (ΦΕΚ Α' 156/27.8.2018) περί 
«Οργάνωσης της Αρχής Πολιτικής Αεροπορίας» και ειδι¬ 
κότερα του άρθρου 43 παρ. 20 αυτού. 

4. Τις διατάξεις του π.δ. 85 (ΦΕΚ Α'/157/27.8.2018) περί 
«Οργανισμού της Υπηρεσίας πολιτικής Αεροπορίας». 

5. Τις διατάξεις του Κοινοτικού Κανονισμού (ΕΚ) 
1008/2008 σχετικά με κοινούς κανόνες εκμετάλλευσης 
των αεροπορικών γραμμών στην Κοινότητα. 

6. Το άρθρο 153 του Κώδικα Αεροπορικού Δικαίου - 
ν. 1815/1988 (ΦΕΚΑ' 250/11.11.1988), όπως ισχύει. 

7. Τις διατάξεις του Βασικού Κανονισμού Επίγειας 
Εξυπηρέτησης (ΦΕΚ Β' 1138/3.6.2011), όπως εκάστοτε 
ισχύει. 

8. Τις διατάξειςτου Κοινοτικού Κανονισμού 452/2014 
της Επιτροπής, της 29ης Απριλίου 2014, για τον καθο¬ 
ρισμό των τεχνικών απαιτήσεων και των διοικητικών 
διαδικασιών που αφορούν τις πτητικές λειτουργίες αερο¬ 
μεταφορέων τρίτων χωρών σύμφωνα με τον Κανονισμό 
(ΕΚ) αριθμ. 216/2008 του Ευρωπαϊκού Κοινοβουλίου και 
του Συμβουλίου όπως τροποποιήθηκε. 

9. Τις διατάξεις του Κοινοτικού Κανονισμού (ΕΚ) 
785/2004 σχετικά με «τις απαιτήσεις ασφάλισης των 
αερομεταφορέων και των επιχειρήσεων εκμετάλλευσης 
αεροσκαφών». 

10. Το γεγονός ότι δεν προκαλείται δαπάνη από την 
έκδοση του παρόντος κανονισμού, αποφασίζουμε: 

Εγκρίνουμε τον κανονισμό για την εκτέλεση ναυλω¬ 
μένων πτήσεων οργανωμένης ομαδικής περιήγησης 
προς Ελλάδα από μη Κοινοτικές Αεροπορικές Εταιρείες 
ως εξής: 

1. Για την πραγματοποίηση πτήσεων οργανωμένης 
ομαδικής περιήγησης προςτην Ελλάδα από μη Κοινοτι¬ 
κές Αεροπορικές Εταιρείες απαιτείται όπως η ενδιαφερό- 
μενη Αεροπορική Εταιρεία κατέχει την εξουσιοδότηση 
(ΑυΐΓιοπζθΐίοη) που παρέχει η Ευρωπαϊκή Υπηρεσία για 
την Ασφάλεια της Αεροπλόίας (ΕΑ5Α/ΤΗΙΚϋ (ΖΟΙΙΝΤΚΥ 
ΟΡΕΚΑΤΟΚ ΈΕΚΤΙΕΙΈΑΤΕ/ΓΈΟ). 

2. Η ενδιαφερόμενη Αεροπορική Εταιρεία υποβάλλει 
αίτηση προς την Διεύθυνση Κανονισμών και Εποπτείας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'91/24.01.2019 


Αεροπορικής Εκμετάλλευσης/Τμήμα Εγκρίσεων πτήσε¬ 
ων και μεταφοράς επικίνδυνου φορτίου της Αρχής Πολι¬ 
τικής Αεροπορίας (ΑΠΑ) μέσω του νομίμως ορισμένου 
Αντιπροσώπου της στην Ελλάδα. 

Στην αίτηση πρέπει να αναφέρονται: 

• ημερομηνία και αριθμός πτήσης 

• τύπος και στοιχεία νηολόγησης του αεροσκάφους 

• αεροδρόμιο προέλευσης και τελικού προορισμού και 

• ο/οι ναυλωτής/ές των πτήσεων. 

3. Η αίτηση υποβάλλεται τουλάχιστον δέκα (10) ημέρες 
πριν την πτήση ή την έναρξη της σειράς πτήσεων, αφού 
προηγουμένως ρυθμιστούν τα ωράρια προσγείωσης - 
απογείωσης (5ίοΐ5) στον κατά περίπτωση Αερολιμένα 
με την Εθνική Αρχή Συντονισμού Πτήσεων ( ΣΥΝΤΟ¬ 
ΝΙΣΤΗΣ - 5ΕΟΤ (ΙΟΟΚΟΙΝΑΤΟΚ). 

4. Επίσης, με την αίτηση συνυποβάλλονται τα εξής: 

• Επιστολή αντιπροσώπευσης (ίθΐΐθΓοίθρροίηΐιπθηΐ), 
όπου ορίζεται ο νόμιμος αντιπρόσωπος της αεροπορι¬ 
κής εταιρείας στην Ελλάδα. 

•Ασφαλιστήριο Συμβόλαιο (ΙπευίΈΐτεθ ΈθίΤίίίεΒΐθ) του 
αεροσκάφους σύμφωνα με τον Κ.Κ. 785/2004. 

• Πρόγραμμα ασφαλείας (5θευπΐγ ΡίΌςίΐτιηΊ) θεωρημέ¬ 
νο και εγκεκριμένο από την Διεύθυνση Κανονισμών και 
Εποπτείας Ασφαλείας από Έκνομες Ενέργειες της ΑΠΑ. 

5. Όλοι οι επιβάτες που συμμετέχουν στις παραπάνω 
πτήσεις πρέπει να είναι κάτοχοι μη μεταβιβάσιμου ει¬ 
σιτηρίου διπλής διαδρομής (μετάβασης-επιστροφής) 
σε ισχύ, που να αναγράφει τους αριθμούς πτήσεων και 
τις ημερομηνίες άφιξης και αναχώρησης. Το όνομα της 
αεροπορικής εταιρείας καθώς και του ναυλωτή πρέπει 
να αναγράφονται και αυτά στο εισιτήριο. 

Σε περίπτωση που το ταξίδι δεν γίνεται εξ ολοκλήρου 
αεροπορικώς, οι επιβάτες πρέπει να έχουν εισιτήριο συν¬ 
δυασμένης μεταφοράς. 

6. Τοπική μεταφορά επιβατών μεταξύ Αερολιμένων 
εντόςτης Ελληνικής επικράτειας (ε30οΐ39θ), δεν επιτρέ¬ 
πεται. 

7. Η εκτέλεση των έκτακτων ναυλωμένων πτήσεων 
οργανωμένης ομαδικής περιήγησης παρέχει δικαίωμα 
μεταφοράς επιβατών μόνο από τη χώρα που εδρεύει η 
αεροπορική εταιρεία προς τη χώρα μας, με επιστροφή. 

8. Οι αερομεταφορείς θα πρέπει να γνωστοποιούν 
στην ΥΠΑ κάθε αλλαγή των τεχνικών και εμπορικών 
δεδομένων, καθώς επίσης και κάθε ακύρωση πτήσης. 

9. Αιτήματα για οποιαδήποτε έγκριση κατά παρέκκλι¬ 
ση των ανωτέρω, για κάλυψη ειδικών απαιτήσεων, θα 
εξετάζονται κατά περίπτωση. 

10. Κάθε πράξη ή παράλειψη, προερχόμενη από 
οποιονδήποτε, που είναι αντίθετη στον παρόντα Κανο¬ 
νισμό, συνιστά παράβαση και θα εφαρμόζονται τα ορι¬ 
ζόμενα στις διατάξεις του ν. 1815/1988 περί κυρώσεως 
του Κώδικα Αεροπορικού Δικαίου καθώς επίσης και στις 
Αερολιμενικές Διατάξεις όπως ισχύουν. 

11.0 παρών κανονισμός ισχύει από δημοσιεύσεως 
στην Εφημερίδα της Κυβερνήσεως και αντικαθιστά τον 
με αριθμ. Δ1 /Α/3945/33/1.2.2008 κανονισμό. 

12. Περίληψη των βασικών όρων αδειοδότησης σύμ¬ 
φωνα με τον παρόντα Κανονισμό, να δημοσιευθεί στο 


Εγχειρίδιο Αεροναυτιλιακών Πληροφοριών Ελλάδας (ΑΙΡ 
ΟΒΕΕΈΕ). 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 24 Δεκεμβρίου 2018 
Ο Διοικητής 

ΚΩΝΣΤΑΝΤΙΝΟΣ ΛΙΝΤΖΕΡΑΚΟΣ 


Αριθμ. Δ1/Α/35149/64 37 (2) 

Κανονισμός για την εκτέλεση πτήσεων με αερο¬ 
σκάφη χωρητικότητας έως 19 θέσεων προς Ελλά¬ 
δα από μη κοινοτικούς αερομεταφορείς. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1 .Τιςδιατάξειςτου ν.δ. 714/1970 (ΦΕΚΑ' 238/7.11.1970) 
«περί ιδρύσεως ΔΕΜ παρά τω Υπουργείω Συγκοινωνι¬ 
ών και Οργανώσεως ΥΠΑ», και ειδικότερα του άρθρου 
24 παρ. 1 αυτού, όπως αντί καταστάθηκε με την παρ. 3 
του Δέκατου Τρίτου άρθρου του ν. 3082/2002 (ΦΕΚ Α' 
316/16.12.2002). 

2. Τις διατάξειςτου ν. 4427/2016 (ΦΕΚΑ' 188/8.10.2016) 
περί «Σύστασης Αρχής Πολιτικής Αεροπορίας, Αναδιάρ¬ 
θρωσης της ΥΠΑ και άλλες διατάξεις» όπως ισχύει. 

3. Τις διατάξεις του π.δ. 84 (ΦΕΚ Α' 156/27.8.2018) περί 
«Οργάνωσηςτης Αρχής Πολιτικής Αεροπορίας» και ειδι¬ 
κότερα του άρθρου 43 παρ. 20 αυτού. 

4. Τιςδιατάξειςτουπ.δ.85 (ΦΕΚΑ' 157/27.8.2018)περί 
«Οργανισμού της Υπηρεσίας πολιτικής Αεροπορίας». 

5. Τις διατάξεις του Κοινοτικού Κανονισμού (ΕΚ) 
1008/2008 σχετικά με κοινούς κανόνες εκμετάλλευσης 
των αεροπορικών γραμμών στην Κοινότητα. 

6. Το άρθρο 153 του Κώδικα Αεροπορικού Δικαίου - 
ν. 1815/1988 (ΦΕΚ Α' 250/11.11.1988) όπως ισχύει. 

7. Τις διατάξεις του Βασικού Κανονισμού Επίγειας 
Εξυπηρέτησης (ΦΕΚ Β' 1138/3.6.2011), όπως εκάστοτε 
ισχύει. 

8. Τις διατάξεις του Κανονισμού (ΕΕ) αριθμ. 452/2014 
της Επιτροπής, της 29ης Απριλίου 2014, για τον καθο¬ 
ρισμό των τεχνικών απαιτήσεων και των διοικητικών 
διαδικασιών που αφορούν τις πτητικές λειτουργίες αερο¬ 
μεταφορέων τρίτων χωρών σύμφωνα με τον Κανονισμό 
(ΕΚ) αριθμ. 216/2008 του Ευρωπαϊκού Κοινοβουλίου και 
του Συμβουλίου όπως τροποποιήθηκε. 

9. Τις διατάξεις του Κοινοτικού Κανονισμού (ΕΚ) 
785/2004 σχετικά με «τις απαιτήσεις ασφάλισης των 
αερομεταφορέων και των επιχειρήσεων εκμετάλλευσης 
αεροσκαφών». 

10. Το γεγονός ότι δεν προκαλείται δαπάνη από την 
έκδοση του παρόντος κανονισμού, αποφασίζουμε: 

Εγκρίνουμε τον κανονισμό περί «εκτέλεσης πτήσεων 
με αεροσκάφη χωρητικότητας έως δέκα εννέα (19) θέ¬ 
σεων (πτήσεις «αεροταξί») προς Ελλάδα από μη Κοινο¬ 
τικούς Αερομεταφορείς» ως εξής. 







Τεύχος Β' 91/24.01.2019 

Άρθρο 1 

Αντικείμενο και πεδίο εφαρμογής 

Με τον παρόντα κανονισμό καθορίζονται οι όροι και 
οι προϋποθέσεις για την εκτέλεση πτήσεων με αεροσκά¬ 
φη χωρητικότητας έως δέκα εννέα (19) θέσεων (πτήσεις 
«αεροταξί») προς Ελλάδα από μη Κοινοτικούς Αερομε¬ 
ταφορείς. 

Άρθρο 2 

Ορισμοί 

«Εμπορική αερομεταφορά (( 10010101 x 13 ! ΑΪΓΤΐ'θΠδροΐ’ΐ- 
(ΙΑΤ)», είναι η αεροπορική μεταφορά επιβατών, φορτίου 
ή ταχυδρομείου έναντι αμοιβής ή άλλου τιμήματος. 

«Πτήση με αεροταξί», είναι η μη προγραμματισμένη 
(κατά παραγγελία) εμπορική αερομεταφορά που πραγ¬ 
ματοποιείται από Αερομεταφορέα που διαθέτει αντί¬ 
στοιχη Άδεια Εκμετάλλευσης, με αεροσκάφος με μέγι- 
στη επιχειρησιακή διαμόρφωση (οΐΒχίοιυοι ορθΓ3ΐίοο3ΐ 
Ρ 355 Θ 09 ΘΓ 5θ3ΐίθ9 εοηί^υι-θΐίοη - «Μ0Ρ5Ο>) έως 19 θέ¬ 
σεων επιβατών. 

«Άδεια εκμετάλλευσης», είναι η έγκριση που χορηγεί¬ 
ται από την αρμόδια αρχή αδειοδότησης σε επιχείρηση 
(Αερομεταφορέα), η οποία της επιτρέπει να παρέχει 
υπηρεσίες αερομεταφορών, όπως προσδιορίζονται στην 
αναφερόμενη άδεια. 

«Κρατική Αεροπορική Αρχή», είναι η εποπτική και 
ρυθμιστική μονάδα της ΥΠΑ, εγκατεστημένη στους 
Αερολιμένες που αναφέρονται α) στο ν. 2338/1995 
(ΦΕΚ Α' 202/14.9.1995) και β) στο ν. 4389/2016 (ΦΕΚ Α' 
94/27.5.2016) και έχει τις αρμοδιότητες που ορίζονται 
στον ν. 4427/2016 (ΦΕΚ Α' 188/8.10.2016) περί «σύστα¬ 
σης Αρχής Πολιτικής Αεροπορίας, Αναδιάρθρωσης της 
Υπηρεσίας Πολιτικής Αεροπορίας και άλλες διατάξεις», 
όπως ισχύει. Η μονάδα αυτή είναι αρμόδια για την εφαρ¬ 
μογή των Κανόνων του Αεροπορικού Δικαίου και την 
συστηματική διενέργεια επιθεωρήσεων Ασφαλείας και 
προστασίας των πτήσεων, καθώς και για θέματα ελέγχου 
και εισπράξεων των εσόδων από τέλη και πρόστιμα. 

«Αντιπρόσωπος», είναι το ορισμένο από τον Αερομετα¬ 
φορέα φυσικό ή νομικό πρόσωπο που αναλαμβάνει τις 
κατά το Παράρτημα του ΒΚΕΕ υποχρεώσεις (κατηγορία 
1 των υπηρεσιών επίγειας εξυπηρέτησης άρθρο 1.1), 
δηλαδή υπηρεσίες αντιπροσώπευσης και επαφών με τις 
τοπικές αρχές ή με κάθε άλλο πρόσωπο, πληρωμές που 
πραγματοποιούνται για λογαριασμό του Αερομεταφο¬ 
ρέα και κάθε είδους άλλη υπηρεσία που θα συμφωνηθεί. 

«Συντονισμένος Αερολιμένας», είναι οποιοσδήποτε 
Αερολιμένας στον οποίο ένας Αερομεταφορέας ή κάθε 
άλλος φορέας εκμετάλλευσης αεροσκαφών χρειάζεται, 
για την απογείωση ή την προσγείωση, κατανομή διαθε¬ 
σίμου χρόνου χρήσης (5ΕΟΤ) από το συντονιστή, με την 
εξαίρεση των επίσημων πτήσεων, των προσγειώσεων 
έκτακτης ανάγκης και των ανθρωπιστικών πτήσεων. 

«Αερολιμένας με ευκολίες προγραμματισμού», είναι 
ο Αερολιμένας με πιθανά προβλήματα συμφόρησης σε 
ορισμένες περιόδους της ημέρας, της εβδομάδας ή του 
έτους που μπορούν να λύνονται με εθελούσια συνεργα¬ 
σία μεταξύ Αερομεταφορέων, στον οποίο έχει διορισθεί 


ένας υπεύθυνος προγραμματισμού για να διευκολύνο¬ 
νται τα δρομολόγια των Αερομεταφορέων που εκτελούν 
δρομολόγια ή προτίθενται να εκτελέσουν δρομολόγια 
από τον εν λόγω Αερολιμένα. 

«ΒΚΕΕ ή Βασικός Κανονισμός επίγειας εξυπηρέτησης», 
είναι ο Κανονισμός της ΥΠΑ με το οποίο ρυθμίζεται το 
καθεστώς παροχής υπηρεσιών επίγειας εξυπηρέτησης 
στα Ελληνικά Αεροδρόμια (ΦΕΚ Β' 1138/3.6.2011). 

«Φορέας Διαχείρισης Αεροδρομίων», είναι ο φορέας ο 
οποίος σε συνδυασμό ή όχι με άλλες δραστηριότητες, με 
βάση την Εθνική Νομοθεσία, έχει κυρίως ως αποστολή 
τη διοίκηση και τη διαχείριση των αερολιμενικών υπο¬ 
δομών και τον συντονισμό και τον έλεγχο των δραστη¬ 
ριοτήτων των διαφόρων Αερομεταφορέων που χρησι¬ 
μοποιούν τον συγκεκριμένο Αερολιμένα. 

Άρθρο 3 

Όροι - Προϋποθέσεις 

Για την εκτέλεση πτήσεων με αεροσκάφη χωρητικό¬ 
τητας έως 19 (δέκα εννέα) θέσεων (πτήσεις «αεροταξί») 
προς Ελλάδα από μη Κοινοτικούς Αερομεταφορείς απαι¬ 
τείται όπως η ενδιαφερόμενη Αεροπορική Εταιρεία κα¬ 
τέχει την εξουσιοδότηση (ΑυΐΓιοπζθΐίοη) που παρέχει η 
Ευρωπαϊκή Υπηρεσία για την Ασφάλεια της Αεροπλοϊας 
(ΕΑ5Α/ΤΗΙΚΌ (ΖΟΙΙΝΤΡίΥ ΟΡΕΚΑΤΟΚ ΌΕΚΤΙΕΙΌΑΤΕ/ΤΌΟ). 

1. Για την δραστηριοποίηση της ενδιαφερόμενης 
Αεροπορικής Εταιρείας στην Ελλάδα χορηγείται άδεια 
από την Διεύθυνση Αεροπορικής Εκμετάλλευσης της 
ΥΠΑ. Η χορηγούμενη άδεια έχει ετήσια διάρκεια από 
την ημερομηνία έκδοσής της και κοινοποιείται στις Αε¬ 
ροπορικές Αρχές καθώς και στους Φορείς Διαχείρισης 
Αεροδρομίων. 

2. Για την εξασφάλιση της άδειας πρέπει να υποβλη¬ 
θεί σχετική αίτηση από τον Αερομεταφορέα, μέσω του 
νόμιμα ορισμένου στην χώρα μας αντιπροσώπου του, η 
οποία θα περιέχει τους τύπους και τα στοιχεία νηολόγη¬ 
σης των αεροσκαφών που προτίθεται να χρησιμοποιήσει 
με προορισμό την Ελλάδα, σύμφωνα με το σε ισχύ Πι¬ 
στοποιητικό Αερομεταφορέα (ΑΟ(Ι). Η αίτηση θα πρέπει 
να υποβάλλεται τουλάχιστον πέντε (5) εργάσιμες ημέρες 
πριν την έναρξη των πτήσεων. 

3. Επισημαίνεται ότι κάθε φορά πριν από την πτήση 
ο αντιπρόσωπος αναλαμβάνει την υποχρέωση να εξα¬ 
σφαλίσει την έγκριση του ωραρίου προσγείωσης-απο- 
γείωσης στον κατά περίπτωση Αερολιμένα από τον Αρ¬ 
μόδιο Φορέα (δηλαδή τον κατά περίπτωση συντονιστή 
ή υπεύθυνο προγραμματισμού). 

4. Η αίτηση θα πρέπει να συνοδεύεται από τα εξής 
δικαιολογητικά: 

• Επιστολή αντιπροσώπευσης (ΙθΐΐθΓοίΒρροίηΐιτίθηΐ) 
του Αερομεταφορέα προς τον νόμιμο Αντιπρόσωπο (κα¬ 
τηγορία 1 /Παράρτημα του ΒΚΕΕ). 

• Ασφαλιστήρια Συμβόλαια (Ιηίυιτιΐ'Κθ (Ζθΐ'ΐίίίε3ΐθ5) των 
αεροσκαφών σύμφωνα με τον Κ.Κ. 785/2004. 

• Εγκεκριμένο από την Υπηρεσία Πολιτικής Αεροπο¬ 
ρίας της χώρας προέλευσης του Αερομεταφορέα, πρό¬ 
γραμμα ασφαλείας που υποβάλλεται προς έγκριση στην 
αρμόδια Διεύθυνση Ασφαλείας από Έκνομες Ενέργειες 
της ΥΠΑ. 

5. Όλοι οι επιβάτες που συμμετέχουν στις παραπάνω 
πτήσεις πρέπει να είναι κάτοχοι ατομικού ή ομαδικού 
μη μεταβιβάσιμου εισιτηρίου σε ισχύ, που να αναγράφει 
τους αριθμούς πτήσεων και τις ημερομηνίες άφιξης και 
αναχώρησης, εφόσον η αναχώρηση έχει προγραμμα- 
τισθεί με το ίδιο μέσον. Το όνομα του Αερομεταφορέα 
καθώς και του ναυλωτή, εφόσον υπάρχει, πρέπει να ανα¬ 
γράφονται και αυτά στο εισιτήριο. 

6. Τοπική μεταφορά επιβατών μεταξύ Ελληνικών Αε¬ 
ρολιμένων (ςΒάοΐΒςθ), δεν επιτρέπεται. 

7. Οι Αερομεταφορείς θα πρέπει να γνωστοποιούν 
στην ΥΠΑ, μέσω του Αντιπροσώπου τους, κάθε αλλαγή 
των τεχνικών χαρακτηριστικών των αεροσκαφών καθώς 
και οποιαδήποτε τροποποίηση αφορά στην εμπορική 
εκμετάλλευση αυτών. 

8. Οι Αερομεταφορείς ενημερώνουν την ΥΠΑ/Διεύ- 
θυνση Αεροπορικής Εκμετάλλευσης, την Αεροπορική 
Αρχή του Αερολιμένα καθώς και τον Φορέα Διαχείρισης 
Αεροδρομίου (όπου υπάρχει), μέσω του Αντιπροσώπου 
τους, για κάθε τροποποίηση ή ακύρωση πτήσης. 

9. Αιτήματα για οποιαδήποτε έγκριση κατά παρέκκλι¬ 
ση των ανωτέρω, για κάλυψη ειδικών απαιτήσεων, θα 
εξετάζονται κατά περίπτωση. 

Άρθρο 4 

Παραβάσεις - Κυρώσεις 

1. Κάθε πράξη ή παράλειψη που είναι αντίθετη στις 
διατάξεις του παρόντος κανονισμού, συνιστά παράβαση. 

2. Για κάθε παράβαση επιβάλλεται πρόστιμο, σύμφωνα 
με τα οριζόμενα στις διατάξειςτου ν. 1815/1988 (άρθρο 
153) περί «κυρώσεως του Κώδικα Αεροπορικού Δικαίου» 
όπως εκάστοτε ισχύει. 

3. Κυρώσεις επιβάλλονται επίσης από την Αεροπορική 
Αρχή του Αερολιμένα που διαπίστωσε την παράβαση και 
εντός των αρμοδιοτήτων αυτής, σύμφωνα με τις προ¬ 
βλέψεις των Αερολιμενικών Διατάξεων με αρ. 1 (ΦΕΚ 
Β' 30/19.1.1996) και 2 (ΦΕΚ Β' 2488/19.7.2017), όπως 
εκάστοτε ισχύουν. Η διαδικασία επιβολής των κυρώσεων 
καθορίζεται στην Απόφαση του Υπουργού Υποδομών 
και Μεταφορών «περί καθορισμού ύψους προστίμων 
και λοιπών κυρώσεων και διαδικασία επιβολής αυτών 
επί παραβάσεων των Αερολιμενικών διατάξεων 1,2 και 
4» (ΦΕΚ Β' 2631/7.12.2015), όπως εκάστοτε ισχύει. 

Άρθρο 5 

Έναρξη ισχύος 

1.0 κανονισμός Δ1/Α/3228/707/14.2.2018 (ΦΕΚ Β'/ 
627/23.2.2018) καταργείται. 

2. Περίληψη των βασικών όρων αδειοδότησης σύμ¬ 
φωνα με τον παρόντα Κανονισμό, να δημοσιευθεί στο 
Εγχειρίδιο Αεροναυτιλιακών Πληροφοριών Ελλάδας (ΑΙΡ 
6ΚΕΕΈΕ). 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 24 Δεκεμβρίου 2018 

Ο Διοικητής 

ΚΩΝΣΤΑΝΤΙΝΟΣ ΛΙΝΤΖΕΡΑΚΟΣ 


Αριθμ. οικ.357141/497 78 (3) 

Καθιέρωση με αμοιβή απογευματινής εργασίας, 
πέραν από τις ώρες υποχρεωτικής απασχόλησης 
στη Δ/νση Τεχνικών Έργων της Π.Ε Λακωνίας για 
το α' και β' εξάμηνο έτους 2019. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1 .Τις διατάξεις των άρθρων 3,159,186,282 και 283 του 
ν. 3852/2010 (ΦΕΚ 87 Α77.6.2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξειςτου άρθρου 29 του ν. 3528/2007 (ΦΕΚ 
26 Α79.2.2007) «Κύρωση του Κώδικα Κατάστασης Δημο¬ 
σίων Πολιτικών Διοικητικών υπαλλήλων ΝΠΔΔ». 

3. Τις διατάξειςτου άρθρου 20 του ν. 4354/2015 (ΦΕΚ 
176 Α716.12.2015) «Διαχείριση των μη εξυπηρετούμε¬ 
νων δανείων, μισθολογικές ρυθμίσεις και άλλες επείγου¬ 
σες διατάξεις....». 

4. Την αριθμ. 2/1015/ΔΕΠ/5.1.2016 (ΑΔΑ:ΨΑΕΦΗ-Π07) 
εγκύκλιο του Υπουργείου Οικονομικών. 

5. Τις διατάξειςτου ν. 3469/2006 (ΦΕΚ 131 Α728.6.2006) 
«Εθνικό Τυπογραφείο, Εφημερίςτης Κυβερνήσεως και 
λοιπές διατάξεις». 

6. Τις διατάξειςτου π.δ. 131/2010 «Οργανισμόςτης 
Περιφέρειας Πελοποννήσου (ΦΕΚ 224 Α727.12.2010), 
όπως τροποποιήθηκε και ισχύει». 

7. Την ανάγκη απασχόλησης δεκατεσσάρων (14) υπαλ¬ 
λήλων της Δ/νσηςΤεχνικών - Έργων της Περιφερειακής 
Ενότητας Λακωνίας κατά τις απογευματινές ώρες πέραν 
από τις ώρες υποχρεωτικής απασχόλησης κατά το α' και 
β' εξάμηνο του 2019. 

8. Το γεγονός ότι, με την παρούσα απόφαση, θα προ- 
κληθεί δαπάνη σε βάρος των εγγεγραμμένων πιστώσεων 
στον Ε.Φ. 4072 και στον ΚΑ Εξόδου 0511.0001 του προ¬ 
ϋπολογισμού οικονομικού έτους 2019 της Περιφέρειας 
Πελοποννήσου - Π.Ε. Λακωνίας η οποία δεν θα υπερβαί¬ 
νει συνολικά για το α' και β' εξάμηνο του 2019 το ποσό 
των 25.000,00 ευρώ. 

9. Την αριθμ οικ. 351992/49026/21.12.2018 βεβαίωση 
τουΤμήματος Οικονομικής Υποστήριξης Προσόδων και 
Περιουσίας περί της ύπαρξης εγγεγραμμένης πίστωσης 
ικανής για την κάλυψη της ανωτέρω προκαλούμενης 
δαπάνης στον ΕΦ 4072, ΚΑΕ 0511.0001 του προϋπολογι¬ 
σμού εξόδων της ΠΕ Λακωνίας οικονομικού έτους 2019. 

10. Την αριθμ. 506/15.11.2018 (ΑΔΑ:7ΧΙΙ7Λ1-ΔΝΙ) 
απόφαση του Περιφερειακού Συμβουλίου Πελοποννή¬ 
σου περί έγκρισης προϋπολογισμού οικονομικού έτους 
2019 και Ολοκληρωμένου Πλαισίου Δράσης οικ. έτους 
2019 Περιφέρειας Πελοποννήσου, όπως εγκρίθηκε με 
την αριθμ. 258450/22.11.2018 απόφαση του Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου (ΑΔΑ:Ω88ΣΟΡ 1Φ-9ΗΣ), αποφασίζου¬ 
με: 

Α. Εγκρίνουμε την καθιέρωση υπερωριακής απογευ¬ 
ματινής με αμοιβή εργασίας (πέραν από τις ώρες υποχρε¬ 
ωτικής απασχόλησης) για την κάλυψη άλως εξαιρετικών 
ή εκτάκτων ή εποχικών αναγκών της Δ/νσηςΤεχνικών 

Έργων της Π.Ε Λακωνίας για το α' και β' εξάμηνο του 
έτους 2019, για δεκατέσσερις (14) κατ'ανώτατο όριο 
υπαλλήλους της Δ/νσης και ειδικότερα: 

Για την απασχόληση και αντιμετώπιση: 
α) Έκτακτων καταστάσεων που προκύπτουν από θε¬ 
ομηνίες, (πλημμύρες, πυρκαγιές, χιονοπτώσεις, κατολι¬ 
σθήσεις κ.λπ.). 

β) Για την σύνταξη φακέλων δημοπράτησης, μελετών 
και έργων όπως διακηρύξεις, προϋπολογισμούς,Τεχνική 
Περιγραφή, φακέλους ΦΑΥ Και ΣΑΥ, κ.λπ. Υποστηρικτι¬ 
κές ενέργειες για την υπογραφή των σχετικών συμβάσε¬ 
ων όπως εγκρίσεις από τα αρμόδια συμβούλια, σύνταξη 
φακέλων για εγκρίσεις του Ελεγκτικού Συνεδρίου κ.λπ.. 

γ) Για την σύνταξη των σχετικών εγγράφων που αφο¬ 
ρούν την διαδικασία επίβλεψης κατασκευής των έργων 
όλων των προγραμμάτων σύμφωνα με την κείμενη 
νομοθεσία (λογαριασμοί, ΑΠΕ, έλεγχος επιμετρήσεων, 
εργαστηριακοί έλεγχοι κ.λπ.. 
δ) Εγκρίσεις και έλεγχος κυκλοφοριακών συνδέσεων, 
ε) Ταξινόμηση Μηχανημάτων Έργων, έκδοση τελών 
κυκλοφορίας, μεταβιβάσεις κ.λπ.). 
στ) Εγκρίσεις διέλευσης οχημάτων βαρέων φορτίων, 
ζ) Άδειες Τομών σε Ο.Κ.Ω και Ιδιωτών για διέλευση 
δικτύων. 

Β. Κατανέμουμε κατά ανώτατο όριο, εκατόν είκοσι 
(120) ώρες συνολικής απογευματινής υπερωριακής 
απασχόλησης ανά υπάλληλο κατά το πρώτο εξάμηνο 
και άλλες εκατόν είκοσι (120) κατά το δεύτερο εξάμηνο 
του 2019. 

Γ. Ορίζουμε υπεύθυνο για τον έλεγχο, την παρακολού¬ 
θηση και τη βεβαίωση της πραγματοποίησης παροχής 
υπερωριακής απασχόλησης τον Προϊστάμενο της Δ/νση 
Τεχνικών Έργων της ΠΕ Λακωνίας για την οικεία Δ/νση. 

Δ. Εξουσιοδοτούμε τον Προϊστάμενο της Δ/νσης Τε¬ 
χνικών Έργων για την υπογραφή σχετικής απόφασης 
ως προς τη συγκρότηση συνεργείου υπερωριακής απα¬ 
σχόλησης για τη Δ/νση Τεχνικών Έργων, στην οποία θα 
αναφέρονται ονομαστικά οι συμμετέχοντες υπάλληλοι, 
το αντικείμενο της απασχόλησης, το χρονικό διάστημα 
και η κατανομή των ωρών απασχόλησης εκάστου ανά 
μήνα, σύμφωνα μετά κατά τα ανωτέρω ανώτατα όρια η 
ως άνω απόφαση θα κοινοποιείται στο Γραφείο Αντιπε- 
ριφερειάρχη της ΠΈ Λακωνίας και στο Τμήμα Οικονομι¬ 
κής Υποστήριξης Προσόδων και Περιουσίας της Δ/νσης 
Διοικητικού - Οικονομικού της Π.Ε Λακωνίας. 

Ε. Οι ανωτέρω υπάλληλοι δικαιούνται υπερωριακής 
αποζημίωσης μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

ΣΤ. Η ισχύς της παρούσας άρχεται από της δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 27 Δεκεμβρίου 2018 
Ο Περιφερειάρχης 
ΠΕΤΡΟΣΤΑΤΟΥΛΗΣ 


Αριθμ. 31347 _ (4) 

Συμπλήρωση της υπ' αριθμ. πρωτ: 29909/ 
14.12.2018 απόφασης, σχετικά με την καθιέρω¬ 
ση απογευματινής υπερωριακής εργασίας και ερ¬ 
γασίας κατά τις Κυριακές και εξαιρέσιμες, καθ' 
υπέρβαση του υποχρεωτικού ωραρίου, καθώς 
και εργασίας κατά τις νυκτερινές ώρες προς συ¬ 
μπλήρωση της υποχρεωτικής εβδομαδιαίας ερ¬ 
γασίας, για το προσωπικό με σχέση εργασίας Δη¬ 
μοσίου Δικαίου και Ιδιωτικού Δικαίου Αορίστου 
Χρόνου, καθώς και το με σχέση εργασίας ιδιωτι¬ 
κού δικαίου ορισμένου χρόνου, προσωπικό του 
Δήμου Γαλατσίου για το Α' εξάμηνο έτους 2019. 

Ο ΔΗΜΑΡΧΟΣ ΓΑΛΑΤΣΙΟΥ 

Έχοντας υπόψη: 

1) Τις διατάξεις της παρ. 1 περ. δ' του αρθ. 58 του 
ν. 3852/2010, (Α' 87) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2) Τις διατάξεις του αρθ. 20 του κεφ. Β' του ν. 4354/2015, 
(Α' 176) «Μισθολογικές ρυθμίσεις των υπαλλήλων του 
Δημοσίου, των Οργανισμών Τοπικής Αυτοδιοίκησης 
(Ο.Τ.Α.) πρώτου και δεύτερου βαθμού, των Νομικών 
Προσώπων Δημοσίου (Ν.Π.Δ.Δ.) και Ιδιωτικού Δικαί¬ 
ου (Ν.Π.Ι.Δ.), καθώς και των Δ.Ε.Κ.Ο., του κεφ. Α' του 
ν. 3429/2005 (Α' 314) και άλλες μισθολογικές διατάξεις». 

3) Τις διατάξεις των αρθ. 48 και 176 του ν. 3584/2007, 
(Α' 143) «Κύρωση Κώδικα Κατάστασης Δημοτικών και 
Κοινοτικών Υπαλλήλων». 

4) Τις διατάξεις του άρθ. 31 παρ. 2 του ν. 4258/2014, 
(Α' 94). 

5) Την υπ'αριθμ. πρωτ: 2/31029/ΔΕΠ/6.5.2016 (ΑΔΑ: 
ΩΛ9ΣΗ-0ΝΜ) εγκύκλιο του Γενικού Λογιστηρίου του 
Κράτους «Παροχή οδηγιών για την εφαρμογή των δι¬ 
ατάξεων του κεφαλαίου Β' του ν. 4354/2015 (Α' 176). 

6) Την υπ' αριθμ. 415/2016 απόφαση του Δημοτικού 
Συμβουλίου Γαλατσίου, (ορθή επαναδιατύπωση με την 
86/2018 όμοια απόφαση), η οποία εγκρίθηκε με την υπ' 
αριθμ. πρωτ: 93573/34308/24.11.2016 όμοια της ασκού- 
σας καθήκοντα Γενικού Γραμματέα της Αποκεντρωμένης 
Διοίκησης Αττικής και δημοσιεύθηκε στο (ΦΕΚ4132/τ.Β7 
23.12.2016), με την οποία καθιερώθηκε 24ωρη καθημε¬ 
ρινή λειτουργία των υπηρεσιών, καθαριότητας, ηλεκτρο- 
φωτισμού, πρασίνου, φύλαξης των Δημοτικών Χώρων, 
καθώς και η απασχόληση από 07.00 π.μ. έως 02.00 π.μ. 
της υπαλλήλου που εκτελεί τα καθήκοντα του Γραμματέα 
του Δημοτικού Συμβουλίου, καθώς και η απασχόληση 
από 07.00 π.μ. έως 22.00 μ.μ. για τους κλητήρες που υπη¬ 
ρετούν στο Τμήμα Διοικητικής Μέριμνας, για το έτος 
2017 και εφεξής. 

7) Την υπ'αριθμ. 75/2017 απόφαση του Δημοτικού 
Συμβουλίου Γαλατσίου, η οποία εγκρίθηκε με την υπ' 
αριθμ. πρωτ: 16312/5710/21.4.2017 όμοια, της ασκού- 
σας καθήκοντα Γενικού Γραμματέα της Αποκεντρωμένης 
Διοίκησης Αττικής και δημοσιεύθηκε στο ΦΕΚ1564/τ.Β7 
8.5.2017, με την οποία καθιερώθηκε διαφορετικό ωρά¬ 
ριο απασχόλησης για την υπάλληλο η οποία εκτελεί 
καθήκοντα ληξιάρχου του Δήμου Γαλατσίου και συγκε¬ 
κριμένα από τις 07.00 έως 22.00 καθημερινώς όλες τις 

ημέρες του μήνα, εκτός Κυριακών και αργιών, για την 
αντιμετώπιση έκτακτων γεγονότων που απαιτούν από τη 
ληξίαρχο να απασχοληθεί πέραν του κανονικού ωραρί¬ 
ου εργασίας για την έκδοση ληξιαρχικών πράξεων (π.χ. 
ληξιαρχικών θανάτου). 

8) Την υπ'αριθμ. 260/2017 απόφαση του Δημοτικού 
Συμβουλίου Γαλατσίου, η οποία εγκρίθηκε με την υπ' 
αριθμ. πρωτ: 47630/17687/12.9.2017 όμοια του Συντο¬ 
νιστή της Αποκεντρωμένης Διοίκησης Αττική και δη- 
μοσιεύθηκε στο ΦΕΚ 3349/τ.Β'/22.9.2017 με την οποία 
καθιερώθηκε καθημερινό ωράριο λειτουργίας από 07.00 
έως 22.00 της Διεύθυνσης Κοινωνικής Πολιτικής και Υγεί¬ 
ας του Δήμου Γαλατσίου. 

9) Το γεγονός ότι απαιτείται πρόσθετη απασχόληση 
προσωπικού του Δήμου, πέραν του υποχρεωτικού ωρα¬ 
ρίου,λόγω της μείωσης του προσωπικού λόγω συνταξι- 
οδοτήσεων και ειδικότερα: 

- Για το προσωπικό της υπηρεσίας καθαριότητας, η 
οποία έχει 24ωρη καθημερινή λειτουργία, προκειμένου 
να αντιμετωπισθούν οι αυξημένες ανάγκες οι οποίες δεν 
μπορούν να καλυφθούν πλήρως από το υπάρχον προσω¬ 
πικό εντός του κανονικού του ωραρίου, όπως οι ανάγκες 
για την καθημερινή αποκομιδή των απορριμμάτων και 
την μεταφορά τους στον Χ.Υ.Τ.Α. Φυλής, του οδοκαθα- 
ρισμού, της αποκομιδής ογκωδών αντικειμένων, του κα¬ 
θαρισμού εγκαταλειμμένων οικοπέδων, τον καθαρισμό 
μετά από το τέρας της λειτουργίας των τριών (3) λαϊκών 
αγορών που λειτουργούν εβδομαδιαίως εντός των ορίων 
του Δήμου Γαλατσίου, το πρόγραμμα ανακύκλωσης, τις 
ανάγκες για άμεσες επισκευές οχημάτων κλπ), έτσι ώστε 
η πόλη να παραμένει καθαρή όλο το 24ωρο και όλες 
τις ημέρες του μήνα. Επίσης πρέπει να είναι σε θέση να 
αντιμετωπίσει κάθε απρόβλεπτη και έκτακτη ανάγκη 
που μπορεί να προκύψει από θεομηνίες και λοιπές ανά¬ 
γκες πολιτικής προστασίας καθώς και από την μεγάλη 
αναμονή που παρουσιάζεται στον χώρο του ΧΥΤΑ κατά 
την εκφόρτωση των απορριμμάτων. 

- Για το προσωπικό που απασχολείται στην φύλαξη 
των δημοτικών χώρων η οποία έχει 24ωρη καθημερινή 
λειτουργία, προκειμένου να διασφαλιστεί τόσο η ασφά¬ 
λεια και προστασία των δημοτικών εγκαταστάσεων από 
βανδαλισμούς και καταστροφές όσο και ή ασφάλεια των 
πολιτών που κάνουν χρήση των δημοτικών εγκαταστά- 
σεων(χώροι άθλησης, παιδικές χαρές άλσος Βεΐκου κ.λπ.). 

- Για την κάλυψη αναγκών της υπηρεσίας πρασίνου, η 
οποία έχει 24ωρη καθημερινή λειτουργία και έχει σοβα¬ 
ρό πρόβλημα έλλειψης προσωπικού, για την αντιμετώπι¬ 
ση εκτάκτων αναγκών λόγω καιρικών φαινόμενων (π.χ. 
πτώση δέντρων) καθώς και για την εκτέλεση εργασιών 
συντήρησης του πρασίνου στις νησίδες, σε ωράριο εκτός 
κυκλοφοριακής αιχμής. 

1) Προσωπικό Υπηρεσίας Καθαριότητας και Ηλεκτροι 

Α) Μόνιμο προσωπικό που αμείβεται από τον Κ.Α:20-< 


- Για την αντιμετώπιση κάθε έκτακτης ανάγκης της 
υπηρεσίας ηλεκτροφωτισμού η οποία λειτουργεί σε 
24ωρη καθημερινή βάση, για την συντήρηση του δι¬ 
κτύου δημοτικού φωτισμού, τοποθέτηση και αποξήλω¬ 
ση εορταστικού διακόσμου, καθώς και για την εκτέλεση 
κάθε άλλης εργασίας που δεν μπορεί να εκτελεστεί εντός 
του κανονικού ωραρίου, λόγω υψηλού κυκλοφοριακού 
φόρτου που προκαλείται. 

- Για την αντιμετώπιση κάθε άλλης έκτακτης ανάγκης 
(ατυχήματα, επισκευές που απαιτούν άμεση αποκατά¬ 
σταση, όπως βλάβες οδοστρώματος και πεζοδρομίων, 
κ.λπ.). 

- Για την αντιμετώπιση αναγκών όπως, ο έλεγχος κα¬ 
ταστημάτων υγειονομικού ενδιαφέροντος, η χορήγηση 
προνοιακών επιδομάτων και η διοργάνωση εκδηλώσεων 
της Κοινωνικής Υπηρεσίας, η κάλυψη εκτάκτων αναγκών 
(προσκλήσεις Δημοτικών Συμβουλίων, Οικονομικών Επι¬ 
τροπών, Επίδοση εγγράφων κ.λπ. από τους κλητήρες που 
υπηρετούν στο Τμήμα Διοικητικής Μέριμνας, ανάγκες 
των Διοικητικών και Οικονομικών Υπηρεσιών, καθήκοντα 
πρακτικογράφου του Δημοτικού Συμβουλίου, καθήκοντα 
ληξιάρχου, υποστήριξη των εποπτευόμενων ΝΠΔΔτου 
Δήμου, τα οποία δεν διαθέτουν επαρκή Διοικητική και Οι¬ 
κονομική Υπηρεσία, λειτουργία της Δημοτικής Επιτροπής 
Παιδείας και λοιπών επιτροπών του ν. 3852/2010 πέραν 
του ωραρίου, ανάγκες που προκύπτουν από την εφαρ¬ 
μογή του ν. 3852/2010), καθώς και για την αντιμετώπιση 
κάθε απρόβλεπτης ανάγκης που καθιστούν αναγκαία 
την απασχόληση του προσωπικού με σχέση εργασίας 
Δημοσίου Δικαίου, του προσωπικού με σχέση εργασίας 
ιδιωτικού δικαίου αορίστου χρόνου και ιδιωτικού δικαί¬ 
ου ορισμένου χρόνου του Δήμου πέραν του κανονικού 
ωραρίου, για το Α' εξάμηνο έτους 2019. 

10) Την υπ' αριθμ. πρωτ: 29909/14.12.2018 απόφαση 
του Δημάρχου Γαλατσίου, (ΦΕΚ 5842/τ.Β'/28.12.2018) 
σχετικά με την καθιέρωση απογευματινής υπερωριακής 
εργασίας και εργασίας κατά τις Κυριακές και εξαιρέσιμες, 
καθ' υπέρβαση του υποχρεωτικού ωραρίου, καθώς και 
εργασίας κατά τις νυκτερινές ώρες προς συμπλήρωση της 
υποχρεωτικής εβδομαδιαίας εργασίας,για το προσωπικό 
με σχέση εργασίας Δημοσίου Δικαίου και Ιδιωτικού Δικαί¬ 
ου Αορίστου Χρόνου, καθώς και το με σχέση εργασίας ιδι¬ 
ωτικού δικαίου ορισμένου χρόνου, προσωπικό του Δήμου 
Γαλατσίου για το Α' εξάμηνο έτους 2019», αποφασίζουμε: 

Συμπληρώνουμετηνυπ'αριθμ.πρωτ:29909/14.12.2018 
απόφαση και καθιερώνουμε υπερωριακή απογευματινή 
εργασία και εργασία κατά τις Κυριακές και εξαιρέσιμες 
ημέρες με αμοιβή έως τα όρια που προβλέπονται από 
τις διατάξεις του αρθ. 20 του ν. 4354/2015, (Α' 176) για 
το Α' εξάμηνο έτους 2019, επιπλέον και για το κάτωθι 
προσωπικό του Δήμου Γαλατσίου: 
τισμού 
11.0004 


ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΕΡΓΑΣΙΑ ΚΥΡΙΑΚΩΝ 

ΚΑΙ ΕΞΑΙΡΕΣΙΜΩΝ ΠΕΡΑΝ ΤΗΣ 
ΥΠΟΧΡΕΩΤΙΚΗΣ ΑΠΟ 6 Η ΩΡΑ 
ΕΩΣ 22 Α ΩΡΑ 

ΕΩΣ ΩΡΕΣ 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ 

ΕΡΓΑΣΙΑ ΕΩΣ 22 Α ΩΡΑ 

ΕΩΣ ΩΡΕΣ 

ΔΕ ΗΛΕΚΤΡΟΛΟΓΩΝ 

2 

192 

240 

ΔΕ ΔΙΟΙΚΗΤΙΚΟΥ 

2 

- 

240 


Β) Προσωπικό ιδιωτικού δικαίου αορίστου χρόνου που αμείβεται από τον Κ.Α.20-6021.0001 


ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ ΕΡΓΑΣΙΑ ΕΩΣ 22 Α ΩΡΑ 

ΕΩΣ ΩΡΕΣ 

ΔΕ ΔΙΟΙΚΗΤΙΚΟΥ 

1 

120 


2) Προσωπικό Τεχνικών Υπηρεσιών 

Α) Μόνιμο προσωπικό που αμείβεται από τον Κ.Α.30-6011.0005 


ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ ΕΡΓΑΣΙΑ ΕΩΣ 22 Α ΩΡΑ 

ΕΩΣ ΩΡΕΣ 

ΔΕ ΔΙΟΙΚΗΤΙΚΟΥ 

1 

120 

ΔΕ ΤΕΧΝΙΤΩΝ (ΠΛΑΚΑΔΩΝ) 

1 

120 

ΔΕ ΤΕΧΝΙΤΩΝ (ΣΙΔΗΡΟΥΡΓΟΣ) 

1 

120 


3) Προσωπικό Διοικητικών Υπηρεσιών 

Β) Προσωπικό ιδιωτικού δικαίου αορίστου χρόνου που αμείβεται από τον Κ.Α.10-6021.0001 


ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ ΕΡΓΑΣΙΑ ΕΩΣ 22 Α ΩΡΑ 

ΜΕΧΡΙ ΩΡΕΣ 

ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

1 

120 


Η κατανομή των ωρών απασχόλησης του ανωτέρω 
προσωπικού, θα γίνεται κάθε φορά ανάλογα με τις υπη¬ 
ρεσιακές ανάγκες και εντός των αντίστοιχων εγγραμμέ- 
νων πιστώσεων στον προϋπολογισμό του Δήμου Γαλα¬ 
τσίου οικ. έτους 2019. 

Υπεύθυνοι για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων, ορίζονται οι προϊστάμενοι των τμημάτων 
και των διευθύνσεων, οι οποίοι θα βεβαιώνουν ενυπό¬ 
γραφα την εκτέλεση της υπερωριακής εργασίας. Η βε¬ 
βαίωση αυτή αποτελεί προϋπόθεση για την καταβολή 
της υπερωριακής απασχόλησης. 

Οι ανωτέρω ώρες υπερωριακής απασχόλησης δεν θα 
υπερβαίνουν ανά υπάλληλο για το Α' εξάμηνο του έτους 
2019 τις 120 ώρες απογευματινές και τις 96 ώρες Κυρια¬ 
κών και Εξαιρέσιμων ημερών. 

Για την ετήσια δαπάνη της υπερωριακής εργασί¬ 
ας του προσωπικού, η οποία ανέρχεται στο ποσό των 
239.000,00 €, έχουν προβλεφθεί πιστώσεις στους εξής 


Κ.Α. του προϋπολογισμού του Δήμου Γαλατσίου οικ. 
έτους 2019: 


ΚΑ: 

ΠΟΣΟ (€) 

10.6022.0002 

2.000,00 

20-6012.0001 

155.000,00 

20-6022.0001 

35.000,00 

30.6012.0001 

9.000,00 


Κατά τα λοιπά ισχύει η υπ' αριθμ. πρωτ: 29909/ 
14.12.2018 (ΦΕΚ 5842/τ.Β'/28.12.2018) απόφαση του 
Δημάρχου Γαλατσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γαλάτσι, 28 Δεκεμβρίου 2018 
Ο Δήμαρχος 

ΓΕΩΡΓΙΟΣ ΜΑΡΚΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ς|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























